《梅花清梦辞与贝廷琚博士同赋》
元代·徐贲

愁云淡淡摇碧空，琐窗虚掩闲微风。芳魂欲迷疏影乱，满庭细月香溟濛。

夜景沉沉春漠漠，翠禽啼春春不觉。水涩铜龙漏转迟，霜华暗妒青绫薄。

恼情横玉泣小鸾，画屏残照围素寒。起来重觅旧游处，晓烟十二空栏干。

作者简介：（1335—1393）元明间苏州府长洲人，字幼文，号北郭生。工诗善画。为十才子之一，又与高启、杨基、张羽合称吴中四杰。元末为张士诚掾属。张氏亡，谪临濠。洪武二年放归。后授给事中，改御史，巡按广东。官至河南左布政使。以征洮岷军过境，犒劳不时，下狱死。有《北郭集》。